Komission asetus (EY) N:o 1504/95, annettu 29 päivänä kesäkuuta 1995, asetusten (ETY) N:o 2699/93 ja (EY) N:o 1559/94 muuttamisesta tiettyjen Puolan tasavallasta, Unkarin tasavallasta, Tsekin tasavallasta, Slovakian tasavallasta, Bulgarian tasavallasta ja Romaniasta lähtöisin olevien muna- ja siipikarjanliha-alan tuotteiden yhteisöön tuontia koskevien tiettyjen säännösten väliaikaisen mukautuksen osalta Uruguayn kierroksen yhteydessä käytyjen neuvotteluiden aikana tehdyn maataloussopimuksen täytäntöönpanemiseksi



Virallinen lehti nro L 147 , 30/06/1995 s. 0020 - 0020



KOMISSION ASETUS (EY) N:o 1504/95, annettu 29 päivänä kesäkuuta 1995, asetusten (ETY) N:o 2699/93 ja (EY) N:o 1559/94 muuttamisesta tiettyjen Puolan tasavallasta, Unkarin tasavallasta, T Osekin tasavallasta, Slovakian tasavallasta, Bulgarian tasavallasta ja Romaniasta lähtöisin olevien muna- ja siipikarjanliha-alan tuotteiden yhteisöön tuontia koskevien tiettyjen säännösten väliaikaisen mukautuksen osalta Uruguayn kierroksen yhteydessä käytyjen neuvotteluiden aikana tehdyn maataloussopimuksen täytäntöönpanemiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalousalalla Uruguayn monenkeskisten kauppaneuvotteluiden aikana tehtyjen sopimusten täytäntöönpanemiseksi tarvittavista mukautuksista ja siirtymäjärjestelyistä 22 päivänä joulukuuta 1994 tehdyn neuvoston päätöksen (EY) N:o 3290/94 (1) ja erityisesti sen 3 artiklan 1 kohdan, sekä katsoo, että muna- ja siipikarjanliha-aloilla olemassa olevan tuontijärjestelmän huomioon ottamiseksi ja seurauksena Uruguayn kierroksen yhteydessä käytyjen monenkeskisten kauppaneuvotteluiden aikana tehdystä maataloussopimuksesta, siirtymäjärjestelyt ovat tarpeen etuusmyönnytysten mukauttamiseksi vapauttamalla osittain tuontimaksusta tietyt Puolan tasavallasta, Unkarin tasavallasta, T Osekin tasavallasta, Slovakian tasavallasta, Bulgarian tasavallasta ja Romaniasta lähtöisin olevat muna- ja siipikarjanliha-alan tuotteet, muna- ja siipikarjanliha-alojen tiettyjen tuotteiden myönnytykset on annettu yhteisön ja Puolan, Unkarin ja entisen T Osekin ja Slovakian liittotasavallan väliaikaisissa sopimuksissa määrätyn järjestelmän soveltamista koskevista yksityiskohtaisista säännöistä siipikarjanliha- ja muna-alalla 30 päivänä syyskuuta 1993 annetussa komission asetuksessa (ETY) N:o 2699/93 (2) sekä yhteisön ja Bulgarian ja Romanian välisissä väliaikaisissa sopimuksissa määrätyn järjestelmän yksityiskohtaisista soveltamissäännöistä siipikarjanliha- ja muna-alalla 30 päivänä kesäkuuta 1994 annetussa komission asetuksessa (EY) N:o 1559/94 (3), sellaisina kuin ne ovat viimeksi muutettuina asetuksella (EY) N:o 481/95 (4), ottaen huomioon maksujen korvaaminen tullilla 1 päivästä heinäkuuta 1995 alkaen näiden säännösten väliaikainen mukauttaminen on tarpeen, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksissa (ETY) N:o 2699/93 ja (EY) N:o 1559/94 jokainen käsite "maksu" käsitteellä "Yhteisessä tullitariffissa määrätty tullimaksu". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivän heinäkuuta 1995 ja 30 päivän kesäkuuta 1996 välisenä aikana. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 349, 31.12.1994, s. 105 (2) EYVL N:o L 245, 1.10.1993, s. 88 (3) EYVL N:o L 49, 4.3.1995, s. 22 (4) EYVL N:o L 166, 1.7.1994, s. 62